Félix Scalais

**Félix Scalais** (1904–1967) var en ordensgeistlig og katolsk erkebiskop av Léopoldville, den by som etter landers selvstendighet ble kalt Kinshasa.
## Liv og virke
### Prest
Félix Scalais sluttet seg til Congregatio Immaculati Cordis Mariae den 8. september 1934. Deretter studerte han filosofi og katolsk teologi i Roma, hvor han tok doktorgraden i begge fag. Scalais ble presteviet den 17. august 1930. 

Den 25. august 1933 ble han sendt som misjonær til Belgisk Kongo. Der virket han først som lærer i Kalewe før han ble provinsial i ordenssamfunn med base i Léopoldville.

### Apostolisk vikar av Léopoldville, titulærerkebiskop
Den 29. juni 1953 utnevnte pave Pius XII ham til titulærbiskop av *Casius* og apostolisk vikar av Léopoldville. Erkebiskopen av Mechelen, kardinal Jozef-Ernest Van Roey, ordinerte ham til biskop den 21. september samme år. Medkonsekrerende var biskopen av Liège, Louis-Joseph Kerkhofs, og emeritert erkebiskop av Suiyuan, Louis Morel.

### Erkebiskop av Léopoldville
Scalais ble den første erkebiskop av Léopoldville den 10. november 1959 etter at det apostoliske vikariat Léopoldville ble opphøyet til erkebispedømme. 

Félix Scalais deltok i alle fire sesjoner i Det andre Vatikankonsil. Det var ganske mange scheutister på konsilet fra Kongo foruten Scalais: Jan Van Cauwelaert - biskop av Inongo, Bernard Mels - erkebiskop av Luluaburg, André Jacques - biskop av Boma, Georges Kettel - biskop av Kabinda, og Frans Van den Bergh - biskop av Lisala.

Fra 1963 til 1964 var Scalais også president for bispekonferansen i Kongo. 

Etter at Kongo var blitt politisk uavhengig, var han ivrig etter at europeerne skulle trekke seg tilbake fra kirkens hierarki og vike sine verv for afrikanerne. Han forklarte dette i sin avskjedssøknad, som pave Paul VI innvilget med virkning fra den 7. juli 1964. Joseph-Albert Malula (som biskop Scalais hadde ordinert til prest) tok over som erkebiskop av Léopoldville.

Félix Scalais døde av sykdom i en alder av 62 år den 17. august 1967 i Burdinne i det fransktalende (vallonske) Belgia, der han var født.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Jozef-Ernest van Roey (1874-1961) *1926
* Biskop *Félix Scalais*, C.I.C.M. (1904-1967) *1953

## Referanser